ຫຸ່ນຍົນແມ່ ທີ່ສາມາດ ສ້າງລູກເຕົ້າ ຫຸ່ນຍົນ ຂຶ້ນໄດ້ ດ້ວຍຕົວມັນເອງ
ຫຸ່ນ​ຍົນ ​“​ແມ່” ວິ​ເຄາະ ການ​ປະຕິ​ບັດ​ງານ​ຂອງ “​ພວກ​ລູກ” ​ ແຕ່ລະ​ໂຕ ທີ່ມັນ​ໄດ້​ຜະລິດອອກມາ ​ແລະ ນຳເອົາຄຸນ​ລັກສະນະພິ​ເສດ​ຕ່າງໆ ປະ​ກອບ​ເຂົ້າ​ໃສ່ ຫຸ່ນ​ຍົນ​ລຸ້ນຕໍ່​ໄປ.
ພໍ່ແມ່ຜູ້ໃດ ທີ່ບໍ່ຢາກ ລ້ຽງລູກຂອງພວກຕົນ ໃຫ້ເກັ່ງຂຶ້ນ ວ່ອງ ໄວຂຶ້ນ ສະຫຼາດຂຶ້ນ ໃຫ້ມີຄວາມສາມາດຫຼາຍຂຶ້ນ ແດ່? ເຖິງ ແມ່ນວ່າພວກພໍ່ແມ່ທີ່ເປັນມະນຸດ ບໍ່ສາມາດເຮັດດັ່ງນັ້ນໄດ້ ແຕ່ຫຸ່ນຍົນ ທີ່ຜະລິດລູກເຕົ້າ ຂອງພວກມັນເອງ ສາມາດ ເຮັດໄດ້ ບັນດານັກວິທະຍາສາດ ຢູ່ທີ່ ມະຫາວິທະຍາໄລ Cambridge ໃນອັງກິດ ໄດ້ປະດິດສ້າງ ຫຸ່ນຍົນແມ່ ທີ່ບໍ່ພຽງ ແຕ່ຜະລິດລູກເຕົ້າ ຂອງມັນເອງໄດ້ ເທົ່ານັ້ນ ແຕ່ຍັງທົດສອບ ການປະຕິບັດງານ ຂອງພວກເຂົານຳດ້ວຍ ຜູ້ສື່ຂ່າວວີໂອເອ Deborah Block ມີລາຍລະອຽດເພີ້ມຕື່ມ ຊຶ່ງໄຊຈະເລີນສຸກ ຈະນຳມາສະເໜີທ່ານໃນອັນດັບຕໍ່ໄປ ມັນເປັນຫຸ່ນຍົນ ໃນຮູບແບບ ຂອງກົດເກນທຳມະຊາດ ທີ່ກຳນົດວ່າ ຜູ້ທີ່ມີສຸຂະພາບ ສົມບູນທີ່ສຸດ ສາມາດມີຊີວິດຢູ່ລອດໄດ້ ຫຸ່ນຍົນແມ່ ວິເຄາະ ການປະຕິບັດງານຂອງ ແຕ່ລະໂຕ ທີ່ມັນໄດ້ຜະລິດ ອອກມາ ແລະ ນຳເອົາຄຸນລັກສະນະພິເສດ ຕ່າງໆ ປະກອບເຂົ້າໃສ່ຫຸ່ນຍົນລຸ້ນຕໍ່ໄປ ທ່ານ Andre Rosendo ນັກຄົ້ນຄວ້າວິທະຍາສາດ ເວົ້າວ່າ ມັນບໍ່ມີການແຊກແຊງຂອງມະນຸດ ຍົກເວັ້ນແຕ່ ຄຳສັ່ງຂອງຄອມພິວເຕີ້ ເພື່ອຜະລິດ ຫຸ່ນຍົນທີ່ສາມາດ ເຄື່ອນຍ້າຍ ຈາກບ່ອນນຶ່ງ ໄປຫາອີກບ່ອນນຶ່ງ ຫຸ່ນຍົນແມ່ ສ້າງພວກ ລູກເຕົ້າຂອງມັນ ດ້ວຍການໃຊ້ກາວຕິດ ຊິ້ນສ່ວນຕ່າງໆ ເຂົ້າກັບພວກເຄື່ອງຈັກນ້ອຍໆ ຢູ່ພາຍໃນ ທີ່ມີຮູບຮ່າງທີ່ແຕກຕ່າງກັນ ຕໍ່ຈາກນັ້ນ ມັນຈະເບິ່ງວ່າ ພວກລູກເຕົ້ານັ້ນ ຈະ ເຄື່ອນ ຍ້າຍໄດ້ວ່ອງໄວສ່ຳໃດ ໂດຍຈະຮັກສາໄວ້ ຕົວແບບທີ່ເຄື່ອນຍ້າຍໄດ້ວ່ອງໄວທີ່ສຸດ ທ່ານ Fumiya Iida ນັກຄົ້ນຄວ້ານຳ ເວົ້າວ່າ ແຮງຈູງໃຈ ເພື່ອຜະລິດ ພວກລູກຫຸ່ນຍົນ ໃຫ້ດີຂຶ້ນ ໄດ້ຖືກຄວບຄຸມ ໂດຍທິມງານຄົ້ນຄວ້າ ຊຶ່ງສະໜອງສິນນ້ຳໃຈໃຫ້ ທ່ານ Rosendo ເວົ້າອີກວ່າ ຫຼັງຈາກໄດ້ມີ ຫຼາຍໆລຸ້ນແລ້ວ   ແມ່ນໄດ້ແລ່ນໄວຂຶ້ນເປັນສອງເທົ່າ ທ່ານ Iida ເວົ້າວ່າ ບັນດານັກຄົ້ນຄວ້າໄດ້ສະເໜີແນະວ່າ ພວກເຄື່ອງຍົນນີ້ອາດນຳມາໃຊ້ໃນໂຮງງານຜະລິດ ລົດຍົນ ຍົກຕົວຢ່າງ ບ່ອນຫຸ່ນຍົນທີ່ຕິດດ້ວຍກ້ອງນັ້ນ ສາມາດກວດສອບເບິ່ງລົດແຕ່ລະຄັນ ໃນບ່ອນຜະລິດ ເພື່ອຊັ່ງຊາ ເບິ່ງສິ່ງຜິດພາດຕ່າງໆ ແລະຕໍ່ຈາກນັ້ນ ອອກແບບລົດໃຫ້ດີຂຶ້ນ ກວ່າເກົ່າ